CELEX: 32021R1819
Language: da
Date: 2021-10-18 00:00:00
Title: Rådets forordning (EU) 2021/1819 af 18. oktober 2021 om ændring af forordning (EU) nr. 224/2014 om restriktive foranstaltninger i lyset af situationen i Den Centralafrikanske Republik

19.10.2021   
               
               
                  DA
               
               
                  Den Europæiske Unions Tidende
               
               
                  L 369/1
               
            
         RÅDETS FORORDNING (EU) 2021/1819
         af 18. oktober 2021
         om ændring af forordning (EU) nr. 224/2014 om restriktive foranstaltninger i lyset af situationen i Den Centralafrikanske Republik
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 215,
         under henvisning til Rådets afgørelse 2013/798/FUSP af 23. december 2013 om restriktive foranstaltninger over for Den Centralafrikanske Republik (1),
         under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
         ud fra følgende betragtninger:
         
                     (1)
                  
                  
                     Den 10. marts 2014 vedtog Rådet forordning (EU) nr. 224/2014 (2) for at give visse foranstaltninger i afgørelse 2013/798/FUSP virkning.
                  
               
                     (2)
                  
                  
                     Den 29. juli 2021 vedtog FN's Sikkerhedsråd resolution 2588 (2021). Denne resolution udvider undtagelserne til våbenembargoen og udvider anvendelsesområdet for de restriktive foranstaltninger.
                  
               
                     (3)
                  
                  
                     Den 18. oktober 2021 vedtog Rådet afgørelse (FUSP) 2021/1823 (3), som ændrer afgørelse 2013/798/FUSP i overensstemmelse med FN's Sikkerhedsråds resolution 2588 (2021).
                  
               
                     (4)
                  
                  
                     Visse af disse ændringer hører under traktatens anvendelsesområde, og det er derfor nødvendigt at indføre lovgivning på EU-plan for at gennemføre dem og foretage tekniske tilpasninger i lyset af FN's Sikkerhedsråds tidligere resolutioner, navnlig for at sikre, at de økonomiske aktører i alle medlemsstaterne anvender dem på samme måde.
                  
               
                     (5)
                  
                  
                     Forordning (EU) nr. 224/2014 bør derfor ændres i overensstemmelse hermed —
                  
               VEDTAGET DENNE FORORDNING:
         
            Artikel 1
            I forordning (EU) nr. 224/2014 foretages følgende ændringer:
            
                        1)
                     
                     
                        Artikel 3, litra e), affattes således:
                        
                                    »e)
                                 
                                 
                                    i tilknytning til våben med en kaliber på højst 14,5 mm og ammunition og komponenter, der er specielt designet til sådanne våben, og ikkearmerede landbaserede militærkøretøjer og landbaserede militærkøretøjer udstyret med våben med en kaliber på højst 14,5 mm og reservedele hertil samt raketdrevne granater og ammunition, der er specielt designet til sådanne våben, og mortérer med en kaliber på 60 mm og 82 mm og ammunition, der er specielt designet til sådanne våben, til CAR's sikkerhedsstyrker, herunder statslige civile retshåndhævende institutioner, såfremt sådanne våben, ammunition, komponenter og køretøjer udelukkende er til støtte eller brug for CAR's proces til reform af sikkerhedssektoren, forudsat at ydelsen af denne bistand eller disse tjenester er blevet meddelt sanktionskomitéen mindst 20 dage i forvejen«.
                                 
                              
                  
                        2)
                     
                     
                        I artikel 5, stk. 3, tilføjes følgende litra:
                        
                                    »k)
                                 
                                 
                                    er involveret i planlægning, ledelse, sponsorering eller udførelse af handlinger i CAR i strid med den humanitære folkeret, herunder angreb på sundhedspersonale eller humanitært personale.«
                                 
                              
                  
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Luxembourg, den 18. oktober 2021.
            
               
                  På Rådets vegne
               
               J. BORRELL FONTELLES
               
                  Formand
               
            
         
         
            (1)  EUT L 352 af 24.12.2013, s. 51.
         
            (2)  Rådets forordning (EU) nr. 224/2014 af 10. marts 2014 om restriktive foranstaltninger i lyset af situationen i Den Centralafrikanske Republik (EUT L 70 af 11.3.2014, s. 1).
         
            (3)  Rådets afgørelse (FUSP) 2021/1823 af 18. oktober 2021 om ændring af afgørelse 2013/798/FUSP om restriktive foranstaltninger over for Den Centralafrikanske Republik (se side 11 i denne EUT).